કાયદાનો ભય ન રહે ત્યારે વ્યવસ્થાતંત્ર ટકી જ ન શકે. મર્ડર, લૂંટફાટ અને ચોરી, રેપ, ગૅન્ગ-રેપ જેવી ઘટનાઓ વધતી જતી હોય તો પોલીસતંત્રની કાં તો એમાં ભ્રષ્ટતા હોય છે કાં તો કાયરતા હોય છે. ‘ઉપરનાં દબાણો’ને બિલકુલ ન ગાંઠે અને પોતાના દિલમાંથી પ્રગટતા ન્યાયને કદી ન દાબી દે એવા સિંઘમ પોલીસવાળાની પ્રજાને ઉત્કટ પ્રતીક્ષા છે. પ્રજા પૉલિટિશ્યનો અને કહેવાતા સંતોનો ભરોસો કરવા હવે તૈયાર નથી. પોલીસ જો થોડી નિષ્ઠા અને નીતિ બતાવે તો પબ્લિકમાં હીરો બની જવાના ભવ્ય ચાન્સ છે.